របាយការណ៍បូកសរុបបញ្ចប់វគ្គបណ្ដុះបណ្ដាល រតនគីរី

ដោយលោកជំទាវ រ៉ន សិរីលក្ខិណា

* សូមគោរព លោកជំទាវ ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គជបជ
* លោកជំទាវ ចក់ មើល សមាជិកក្រុមប្រឹក្សាខេត្ត រតនគីរី ប្រធានគកសក

និងជាតំណាងឯកឧត្តមអភិបាលនៃគណៈអភិបាលខេត្តរតនគីរី

* លោកឧត្តមសេនីយ៍ទោ រ៉ន សុភ័ក្រ្តវឌ្ឍនា ប្រធាននាយកដ្ឋានបង្ការទប់ស្កាត់នៃអគ្គលេខាធិការដ្ឋាន គជបជ
* លោកស្រីឧត្តមសេនីយ៍ត្រី កែវ ដាវី ស្នងការរងខេត្តរតនគីរី ទទួលផែន ប្រឆាំងការជួញដូរមនុស្ស
* លោកស្រី សំ ស្រីណា ប្រធានប្រចាំប្រទេសអង្គការHAGAR

សូមគោរព ឯកឧត្តម លោកជំទាវ លោក លោកស្រី ដែលមានវត្តមាន នៅក្នុងកម្មវិធីបិទវគ្គបណ្ដុះបណ្ដាលនារសៀលនេះ

លោកជំទាវ ឯកឧត្តម លោកជំទាវ លោក លោកស្រីជាទីគោរព

វគ្គបណ្ដុះបណ្ដាលស្ដីពី បែបបទ និងនីតិវិធីនៃការកំណត់អត្តសញ្ញាណជនរងគ្រោះដោយអំពើជួញដូរមនុស្សដើម្បីផ្ដល់សេវាសមស្រប សម្រាប់ខេត្តរតនគីរីនាពេលនេះ បានប្រព្រឹត្តទៅ អស់រយៈពេល ពីរថ្ងៃ ពីថ្ងៃទី២៦ ដល់ថ្ងៃទី២៧ ខែធ្នូ ឆ្នាំ២០២៣ ដែលបានបញ្ចប់នារសៀលនេះ គឺមានដំណើរការពោរពេញដោយផ្លែផ្កាយ៉ាងល្អប្រសើរ នៅក្នុងសាលាខេត្តរតនគីរី។

វគ្គបណ្តុះបណ្ដាលនេះ មានការចូលរួមយ៉ាងយកចិត្តទុកដាក់ និងសកម្មក្រៃលែងពីសិក្ខាកាមចំនួន៤៧នាក់ ស្រី២៤នាក់ ដែលមានសមាសភាពរួមមានៈ

* ឯកឧត្តម លោកជំទាវ សមាជិកក្រុមប្រឹក្សាខេត្ត រតនគីរី មណ្ឌលគីរី ក្រចេះ ស្ទឹងត្រែង
* លោក លោកស្រី នាយករងរដ្ឋបាលខេត្តរតនគីរី
* ប្រធានលេខាធិការដ្ឋាន រដ្ឋបាលសាលាដំបូងខេត្ត
* ស្នងការរង នាយការិយាល័យ ផែន ប្រឆាំងការជួញដូរមនុស្ស
* ប្រធានមន្ទីរស្រាវជ្រាវ បង្ក្រាបបទល្មើស
* ប្រធានការិយាល័យ អធិការកិច្ចមន្ទីរការងារ និងបណ្តុះបណ្ដាលវិជ្ជាជីវៈ
* ប្រធានមន្ទីរ ប្រធានការិយាល័យ អនុប្រធានការិយាល័យ មន្ទីរកិច្ចការនារី
* អនុប្រធានការិយាល័យ មន្ទីរអប់រំ យុវជន និងកីឡា
* អភិបាលរងក្រុងបានលុង
* អភិបាលស្រុក អធិការរងស្រុក វ៉ើនសៃ អូរជុំ តាវែង លំផាត់ កូនមុំ បរកែវ អូរយ៉ាដា អណ្ដូងមាស
* ចៅសង្កាត់ ចៅសង្កាត់រង នាយរងប៉ុស្តិ មន្រ្តី គកនក សង្កាត់ឡាបានសៀក យក្ខឡោម បឹងកន្សែង កាចាញ

ក្នុងវគ្គបណ្ដុះបណ្ដាល មានគ្រូបង្គោលចំនួន៦នាក់ រួមមានៈ

* ឯកឧត្តមឧត្តមសេនីយ៍ឯក ជីវ ផល្លី អគ្គស្នងការរងនៃអគ្គស្នងការដ្ឋាននគរបាលជាតិ
* លោកជំទាវ រ៉ន សិរីលក្ខិណា អគ្គលេខាធិការរង នៃអគ្គលេខាធិការដ្ឋានគជបជ
* លោកឧត្តមសេនីយទោ រ៉ន សុភ័ក្រ្តវឌ្ឍនា ប្រធាននាយកដ្ឋាន នៃនៃអគ្គលេខាធិការដ្ឋានគជបជ
* លោកស្រី កែវ ម៉ាលី ទីប្រឹក្សាក្រសួងសង្គមកិច្ច អតីតជនយុទ្ធជន និងយុវនីតិសម្បទា
* លោក ហោ កុសល ប្រធានកម្មវិធីជាន់ខ្ពស់អង្គការ HAGAR
* លោក​ សំនៀង សិលា នាយកប្រតិបត្តិអង្គការ APLE
* និងអ្នកសម្របសម្រួលវគ្គ មកពីអគ្គលេខាធិការដ្ឋានគជបជ និងរដ្ឋបាលសាលាខេត្ត

សិក្ខាកាមបានទទួលនូវចំណេះដឹង និងបទពិសោធន៍ថ្មីៗ អំពីៈ

* សារៈសំខាន់ និងនីតិវិធីនៃការកំណត់អត្តសញ្ញាណជនរងគ្រោះដោយអំពើជួញដូរមនុស្ស
* នីតិវិធីក្នុងការអនុវត្តច្បាប់ ក្នុងការប្រយុទ្ធប្រឆាំងអំពើជួញដូរមនុស្ស
* ច្បាប់ និងលិខិតបទដ្ឋានគតិយុត្តិពាក់ព័ន្ធសម្រាប់ការអនុវត្តកំណត់រកភាពរងគ្រោះដោយអំពើជួញដូរមនុស្ស
* ការបង្ហាញពីគម្រោង HAGAR និងកិច្ចសហការពាក់ព័ន្ធក្នុងការជួយជនរងគ្រោះបញ្ជូនមកពីបរទេស
* ការបង្ហាញពីទម្រង់វែង ខ្លី
* ការកំណត់អត្តសញ្ញាណនៃជនរងគ្រោះដោយអំពើកេងប្រវ័ណ្ចផ្លូវភេទលើប្រព័ន្ធអនឡាញ ការផ្ដល់សេវាគាំពារ និងការឆ្លើយតបផ្អែកលើភស្តុតាង
* និងមេរៀនចុងក្រោយនៃវគ្គបណ្ដុះបណ្ដាល គឺ បែបបទ នីតិវិធីនៃការបញ្ជូន ការផ្ដល់សេវានិងសិទ្ធិជនគ្រោះ ព្រមទាំង តួនាទីភារកិច្ចរបស់អង្គភាពស្ថាប័ន ក្នុងការផ្ដល់សេវាជូនជនរងគ្រោះ

វគ្គបានប្រើវីធីសាស្រ្ត ធ្វើតេស្តមុន និងក្រោយវគ្គ ផ្ដល់បទបង្ហាញ សួរ-ឆ្លើយសំណួរ ផ្ដល់មេរៀន និងឯកសារពាក់ព័ន្ធ

A screenshot of a graph

Description automatically generatedជាលទ្ធផល

A screenshot of a data sheet

Description automatically generated

សូមអបអរសាទរចំពោះសិក្ខាកាមទាំងអស់ដែលទទួលបានលទ្ធផលយ៉ាងល្អប្រសើរ

ជាទីបញ្ចប់ ក្នុងនាមក្រុមការងាររៀបចំវគ្គបណ្ដុះបណ្ដាល នាងខ្ញុំសូមគោរពថ្លែងអំណរគុណដល់រដ្ឋបាលខេត្ត ក៏ដូចជាក្រុមការងារពាក់ព័ន្ធរបស់ខេត្តរតនគីរីដែលបានជួយសម្រួលដល់ដំណើរការរៀបចំវគ្គបណ្ដុះបណ្ដាលនេះ ឱ្យមានភាពរលូន និងជោគជ័យ។

នាងខ្ញុំសូមជូនពរ លោកជំទាវ ឯកឧត្តម លោក លោកស្រី នាងកញ្ញា សូមទទួលបាននូវពរជ័យ គ្រប់ប្រការពីពុទ្ធពរ ពីលោកអ្នកដ៏មានបារមីក្នុងខេត្តរតនគីរី កុំបីឃ្លាងឃ្លាតឡើយ។ សូមដំណើរវិលត្រលប់បានសុខសប្បាយគ្រប់ៗ​គ្នា។​